**SÚKROMNÉ ŠPECIALIZOVANÉ CENTRUM PORADENSTVA A PREVENCIE**

**PRE DETI A ŽIAKOV S AUTIZMOM**

**ALEBO ĎALŠÍMI PERVAZÍVNYMI VÝVINOVÝMI PORUCHAMI**

**Do Stošky 10, 010 04 Žilina – Bánová**

**PEDAGOGICKÁ CHARAKTERISTIKA ŽIAKA**

Pedagogická charakteristika dieťaťa/žiaka je dôležitým zdrojom informácií pre odborných zamestnancov SŠCPaP pre deti a žiakov s autizmom alebo ďalšími pervazívnymi vývinovými poruchami (ďalej len SŠCPaP), nakoľko pedagógovia dieťa/žiaka poznajú, pracujú s ním denne, vedia ho komplexne zhodnotiť a charakterizovať. Pre psychológa, či špeciálneho pedagóga je cenným anamnestickým prínosom. Odporúčanie na odborné vyšetrenie v SŠCPaP (výmenný lístok – potvrdený pediatrom dieťaťa alebo CPPPaP) a pedagogická charakteristika dieťaťa/žiaka sú samostatnými dokumentmi. Je dôležité, aby sa s pedagogickou charakteristikou dieťaťa/žiaka mohol oboznámiť odborný zamestnanec SŠCPaP ešte pred samotnou diagnostikou/vyšetrením. Prihláška na vyšetrenie dieťaťa/žiaka v SŠCPaP nenahrádza pedagogickú charakteristiku dieťaťa/žiaka. Ak pedagogickú charakteristiku dieťaťa/žiaka doručí škola až po vykonaní vyšetrenia, odborný zamestnanec bude mať k dispozícii pred vyšetrením len čiastkové anamnestické údaje, t. j. tie, ktoré mu poskytne rodič.

Ak žiada škola o rediagnostické vyšetrenie v SŠCPaP, je potrebné znovu vyplniť a zaslať odporúčanie na odborné vyšetrenie (výmenný lístok) potvrdený detským lekárom dieťaťa/žiaka alebo CPPPaP (poradenské zariadenie 4. stupňa úrovne poradenského systému), spolu s aktuálnou pedagogickou charakteristikou žiaka do SŠCPaP. V takomto prípade je potrebné uviesť, aké opatrenia z predchádzajúcich návrhov a odporučení už boli realizované a s akým efektom, výsledkami.

**OBSAH PEDAGOGICKEJ CHARAKTERISTIKY DIEŤAŤA/ŽIAKA:**

1. MŠ/ZŠ/SŠ – uviesť názov, adresu školského zariadenia,
2. meno a priezvisko žiaka, dátum narodenia,
3. ročník, trieda, ktorú navštevuje žiak, u žiaka SŠ: uviesť aj názov študijného, resp. učebného odboru,
4. uviesť meno a priezvisko rodiča/zákonného zástupcu,
5. uviesť, či mal žiak pred nástupom do ZŠ odklad povinnej školskej dochádzky,
6. uviesť, či opakoval niektorý ročník (konkretizovať, ktorý), príp. koľkokrát opakoval ročník,
7. uviesť dôvody, pre ktorý žiada škola o vyšetrenie,
8. žiak je: pravák - ľavák - precvičovaný P/Ľ

porucha reči: nie - áno, aká:

telesný handicap: nie - áno, aký:

zrakový deficit: nie - áno, aký:

sluchový deficit: nie - áno, aký:

príp. iný deficit: nie - áno, aký:

v ktorej oblasti prevládajú ťažkosti:

- čítanie:

- písanie:

- matematika:

- pravopis:

- iné:

1. uviesť, či ide o žiaka so špeciálnymi výchovno-vzdelávacími potrebami individuálne začleneného, konkretizovať jeho zdravotné znevýhodnenie, resp. nadanie, od kedy je individuálne začlenený,
2. uviesť, či je žiakom špeciálnej triedy (trieda pre žiakov s akým zdrav. znevýhodnením, resp. nadaním), ak áno, od kedy, uviesť tiež, podľa akého vzdelávacieho programu je u neho realizovaná výchova a vzdelávanie, podľa akých učebných osnov sa u neho postupuje,
3. ak má žiak zdravotné znevýhodnenie a priznané špeciálne výchovno-vzdelávacie potreby, uviesť, kto mu zabezpečuje špeciálno-pedagogickú starostlivosť (školský špeciálny pedagóg, školský logopéd, učiteľ špeciálnej triedy, špeciálny pedagóg v CŠPP, v CPPPaP, príp. v inom zariadení),
4. zhodnotiť aktuálny stav, na čo sa zameriava špeciálno-pedagogická starostlivosť a dosiahnuté výsledky, aká je spolupráca s rodinou v tejto oblasti,
5. súčasný prospech v jednotlivých predmetoch (uviesť príp. aj známku + známky posledného vysvedčenia, ak bolo vydané), stav školských vedomostí, zručností, návykov, ťažkostí, či sa jeho stav a školská úspešnosť zlepšuje, zhoršuje, či škola navrhuje individuálne začlenenie a pod.,
6. prednosti, nadanie, talent,
7. nedostatky, dlhodobo slabé výsledky,
8. kedy sa objavili ťažkosti v učení, resp. v správaní žiaka,
9. v čom vidí škola, príp. rodič príčiny problémov, ťažkostí žiaka,
10. motivácia žiaka k učeniu,
11. výkonnosť žiaka (samostatnosť pri práci na vyučovaní, sústredenosť, pozornosť a aktivita, cieľavedomosť, pracovné tempo ...),
12. správanie žiaka v škole, na vyučovaní,
13. osobnostné vlastnosti žiaka (napr. priebojnosť, uzavretosť, pasivita, neistota, tréma, agresivita, postoj k dosahovaným výsledkom, úspechom – neúspechom, reakcia na hodnotenie...),
14. individuálne zvláštnosti, špecifické prejavy, špecifické záujmy, nápadnosti žiaka,
15. doteraz realizované opatrenia pedagóga, školy na zlepšenie ťažkostí,
16. návrh ďalších vhodných opatrení na zlepšenie ťažkostí,
17. postavenie v kolektíve (obľúbenosť, prispôsobivosť, vodcovstvo...),
18. dochádzka, spolupráca rodiny so školou (príp. aj charakteristika rodinného prostredia, pomoc v domácej príprave...),
19. uviesť akékoľvek iné, ďalšie údaje o žiakovi, ktoré sú z pohľadu pedagóga dôležité,
20. charakteristiku vypracoval – uviesť meno pedagóga,
21. dátum vypracovania charakteristiky,
22. podpis triedneho učiteľa,
23. podpis riaditeľa školy a pečiatka,
24. Spolupráca s rodičmi